-Բոլորովին վերջերս Համազգային կրթական եւ մշակութային միութեան Նիւ Եորքի մասնաճիւղի կազմակերպած հերթական ձեռնարկներէն մէկուն ժամանակ պատահական տեղեկացանք «Հայ վիրաւոր հերոսներ» (Armenian Wounded Heroes Fund) հիմնադրամի մասին: Այս նախաձեռնութիւնը շատ ոգեւորեց մեզի եւ անմիջապէս որոշեցինք աջակցիլ հիմնադրամին: Բացի մասնաւոր նուիրատուութիւններէն, երգչախումբի վերջին համերգէն գոյացած հասոյթէն գումար յատկացուեցաւ հիմնադրամին: Նմանատիպ գործունէութիւն ծաւալեցաւ նաեւ այս տարուան հոկտեմբերին, երբ Ֆիլատելֆիոյ մէջ երգչախումբի հիւրախաղի ժամանակ կազմակերպիչները եւս հիմնադրամին դրամական օգնութիւն ցուցաբերեցին: